stanford-oval/wikipedia huggingface dataset:
Danilo Kiš
Elämä ja ura

Danilo Kišin isä Eduard Kiš (Kis Ede) oli unkarinjuutalainen rautatietarkastaja ja äiti Milica Kiš (s. Dragićević) montenegrolainen Cetinjestä. Isä oli syntynyt Itävalta-Unkarissa, ja hänen alkuperäinen sukunimensä oli Kon, mutta hän muutti sen muotoon Kis ajan unkarilaistamistoimien vuoksi. Toisen maailmansodan aikana Danilon isä ja muutama muu suvun jäsen kuoli saksalaisten keskitysleireillä. Äiti vei hänet ja vanhemman sisaren Danican sodan ajaksi Unkariin. Sodan päätyttyä perhe muutti Jugoslaviaan Montenegrossa sijaitsevaan Cetinjen kaupunkiin, jossa Kiš valmistui lukiosta 1954.
Kiš opiskeli kirjallisuutta Belgradin yliopistossa, josta valmistui 1958 ensimmäisenä opiskelijana, joka sai arvosanan vertailevasta kirjallisuustieteestä. Hän kirjoitti merkittävälle Vidici-lehdelle, jossa hän työskenteli vuoteen 1960. Vuonna 1962 ilmestyivät hänen kaksi ensimmäistä romaaniaan Mansarda ja Psalam 44. Vuonna 1973 ilmestyneestä teoksesta Peščanik (Tiimalasi) Kiš sai arvostetun NIN-palkinnon, mutta hän palautti sen muutaman vuoden kuluttua poliittisen erimielisyyden vuoksi. Myöhemmin Kiš sai runsaasti kotimaisia ja ulkomaisia palkintoja sekä proosasta että runoista.
Kiš asui lähes koko ikänsä Belgradissa, vasta viimeisen vuosikymmenen vuoroin Pariisissa ja Belgradissa, Hän työskenteli useita vuosia professorina Ranskassa. Kiš oli naimisissa Mirjana Miočinovićin kanssa 1962–1981. Eron jälkeen hän asui Pascale Delpechin kanssa ennenaikaiseen kuolemaansa saakka. Hän kuoli keuhkosyöpään.
Kišin teokseen Peščanik (Fövenyóra) perustuvan elokuvan on ohjannut unkarilainen elokuvaohjaaja Szabolcs Tolnai vuonna 2007.
Kiš teki vuonna 1989 ystävänsä, ohjaaja Aleksandar Mandićin kanssa juutalaisten naisten elämästä neliosaisen televisiosarjan Goli Život. Sarja kuvattiin Israelissa ja esitettiin hänen kuolemansa jälkeen keväällä 1990.
Teokset

Mansarda: satirična poema, 1962 (romaani)
Psalam 44, 1962 (romaani)
Po-etika, 1972 (esseitä)
Po-etika, knjiga druga, 1974 (haastatteluja)
Grobnica za Borisa Davidoviča: sedam poglavlja jedne zajedničke povesti, 1976 (novelleja)
Čas anatomije, 1978 (romaani)
Noć i magla, 1983 (näytelmä)
Homo poeticus, 1983 (esseitä ja haastatteluja)
Enciklopedija mrtvih, 1983 (novelleja)
Gorki talog iskustva, 1990 (haastatteluja)
Život, literatura, 1990 (haastatteluja ja esseitä)
Pesme i prepevi, 1992 (runoja)
Lauta i ožiljci, 1994 (novelleja)
Skladište, 1995 (tekstejä)
Varia, 1995 (esseitä, artikkeleita ja novelleja)
Pesme, Elektra, 1995 (runoja ja sovitus näytelmästä Elektra)
Goli Život 1989-1990, televisiosarja
Teokset > Suomennetut teokset

Puutarha, tuhka.  (Bašta, pepeo, 1965. Suomennettu teoksista Porodični cirkus ja Djela Danila Kiša)  Suomentanut Kari Klemelä. Sauvo:  Mansarda, 2008.  ISBN 978-952-5664-05-8.
Varhaisia suruja.  (Rani jadi. Za decu i osetljive, 1970.)  Suomentanut Kari Klemelä. Sauvo:  Mansarda, 2006.  ISBN 952-5664-00-7.
Tiimalasi.  (Peščanik, 1972. Suomennettu teoksista Sabrana dela Danila Kiša ja Porodični cirkus)  Suomentanut Kari Klemelä.  Julkaisupaikka=Sauvo. Mansarda, 2009.  ISBN 978-952-5664-06-5.
Aiheesta muualla

Kuvia tai muita tiedostoja aiheesta Danilo Kiš Wikimedia Commonsissa
Danilo Kišin kotisivu.
Aleksandar Hemonin essee teoksesta Puutarha, tuhka (Archive.org) (englanniksi)
Brendan Lemon haastattelee Danilo Kišiä ǯThe Review of Contemporary Fiction, Spring 1994, 14.1 (Archive.org) (englanniksi)
Brendan Lemon: A Conversation with Danilo Kis  20.2.2008 (Archive.org) (englanniksi)
Milan M. Cirkovic: Borges: Influence and References Danilo Kis. Artikkeli Kišistä ja Jorge Luis Borgesista]  (Archive.org) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Danilo Kiš
Käännös suomeksi
Daughters of Snow

| Daughters of Snow |
| --- | --- |

Ohjaaja:  Harri J. Rantala
Käsikirjoittaja:  Harri J. Rantala
Tuottaja:  Harri J. Rantala
Säveltäjä:  Salla Vasenius
Kuvaaja:  Jan Wolski
Leikkaaja:  Oskari Korenius
Pääosat:   Rosanna Kemppi  Reetta Jouttimäki  Olli Kontulainen 
Valmistustiedot
Valmistusmaa:  Suomi
Tuotantoyhtiö:  Nurmo-Filmi
Ensi-ilta:  2007
Kesto:  8 min
Edeltäjä:  Mutalan raitilla
Aiheesta muualla
IMDb 
Elonet
Infobox OKNimi-testi OK: 
Daughters of Snow on Harri J. Rantalan ohjaama lyhytelokuva vuodelta 2007.
Sen pääosissa näyttelevät Rosanna Kemppi, Reetta Jouttimäki ja Olli Kontulainen.
Juoni

Daughters of Snow on skandinaavinen tarina intohimon aiheuttamasta lumisokeudesta. Talvinen draama kertoo napakelkalla leikkivistä siskoksista Anniinasta ja Emiliasta. Siskosten lapsuudesta läheisiä välejä hiertää rakkaus samaan mieheen Olaviin. Iloinen yhdessä olo muuttuu, kun tulee petetyn Anniinan vuoro antaa vauhtia Emilialle. Kelkan vauhti kiihtyy äärimmilleen ja johtaa lopputulokseen, jota kukaan ei toivonut.
Festivaalit

Daughters of Snow kutsuttiin kaikkiaan 39 festivaalille 18 maassa.
Festivaalit > Merkittävimmät festivaalit

7. Film Front Film Festival, Novi Sad Serbia 2007 (Official Competition)
10. Dhaka International Short Film Festival, Dhaka Bangladesh 2008 (Official Competition)
38. Tampere International Film Festival, Tampere Suomi 2008 (Official Competition)
9. Las Palmas International Film Festival, Las Palmas Espanja 2008 (Official Competition)
31. Grenzland-Filmtage Film Festival, Selb Saksa 2008 (Official Competition)
61. Cannes Film Festival, Cannes Ranska 2008 (Short Film Corner)
6. Ischia International Film Festival, Ischia Italia 2008 (Official Competition)
19. São Paulo International Short Film Festival, São Paulo Brasilia 2008 (Official Competition)
25. Kettupäivät, Helsinki Suomi 2008 (Official Competition)
10. Madurai International Short Film Festival, Madurai Intia 2008 (Official Competition)
Palkinnot

7. Film Front Film Festival, Novi Sad Serbia 2007
Film Front Award
31. Grenzland-Filmtage Festival, Selb Germany 2008
Honourable Mention
36. Festival der Nationen, Ebensee Austria 2008
Honourable Mention
10. Madurai International Film Festival, Madurai India 2008
Honourable Mention
Suomen ensi-ilta

Elokuvan Suomen ensi-ilta oli 07.11.2007 Kauniaisissa Nya Paviljongenissa.
Datiivi

Datiivi on sijamuoto, joka viittaa mille tai kenelle jokin kuuluu tai tehdään jotakin. Datiivissa olevan nominin referentin semanttinen rooli lauseessa on siis vastaanottaja. Datiivi esiintyy useissa kielissä, erityisesti indoeurooppalaisissa. Sana datiivi tulee alun perin latinan sanasta dativus, ja esimerkiksi saksassa sana saa muodon Dativ ja englannissa dative. Dativus tarkoittaa ’annettavaa’, ja se on muodostettu latinan verbistä dare, ’antaa’.
Datiivi vastaa useimmiten kysymyksiin mille tai kenelle. Tällöin tekeminen voi kohdistua joko abstraktiin tai konkreettiseen asiaan. Lisäksi datiivia käytetään usein epäsuoran objektin kanssa, esimerkiksi saksassa ”auttaa jotakuta” ilmaistaan datiivilla: jemandem helfen. Samoin myös latinan auttaa adesse järjestyy datiivilla. Joissakin kielissä, esimerkiksi saksassa, useat prepositiot vaativat datiivia.
Suomen kielessä datiivia vastaa yleensä allatiivi. Suomen allatiivi ilmaisee kuitenkin myös määränpään semanttista roolia, esim. ”Menin yliopistolle.” On sinänsä mielivaltainen valinta, että suomen sija on nimetty nimenomaan tämän tehtävänsä mukaan eikä datiiviksi. Myös turkin datiiviksi nimettyä sijaa käytetään myös määränpään ilmaisemiseen.
Suomessa esiintyy datiiviadverbiaali, joka ilmoittaa, kenelle tai mille jotakin tehdään. Datiiviadverbiaalin sijoja ovat allatiivi (Lahjoitan tämän sinulle) ja genetiivi (Luojan kiitos!).
Esiintyminen

Datiivi on yleinen indoeurooppalaisissa kielissä. Se esiintyy muun muassa klassisessa kreikassa ja klassisessa latinassa.
Tärkeimmät nykykielet, joissa datiivi esiintyy, ovat
albaani
fääri
georgia
hollanti
islanti
latvia
liettua
liivi
puola
ranska (rajallinen)
romania
saksa
slovakki
sloveeni
tšekki
ukraina
unkari
venäjä
Datiivi saksassa

Saksassa datiivi vastaa kysymyksiin kenelle ja mille. Sitä vaaditaan myös joidenkin prepositiorakenteiden sekä tiettyjen verbien kanssa.
Esimerkkejä:
Er gibt seiner Frau ein Geschenk. (Hän antaa vaimolleen lahjan.)
Das Kind gibt dem Hund Essen. (Lapsi antaa koiralle ruokaa.)
Nach der Schule geht das Mädchen direkt nach Hause. (Koulun jälkeen tyttö menee suoraan kotiin.)
Ich danke dir für die Hilfe. (Kiitän sinua avusta.)
Datiivia vaativat prepositiot:

aus, bei, mit, nach, seit, von, zu
Datiivia vaativat prepositiot (kun vastataan kysymykseen missä):

an, auf, hinter, in, neben, über, unter, vor, zwischen
Datiivi latinassa

Latinassa datiivilla on useita merkityksiä, joista yleisin on ns. perusdatiivi, jota käytetään vastaamaan kysymyksiin mille, kenelle.
Toinen tärkeä käyttö datiiville on dativus possessoris. Sitä käytetään ilmaisemaan omistusta, kuten suomessa adessiivilla. Esimerkiksi Laurae servus novus est, ’Lauralla on uusi orja’. Dativus possessoris käy myös ilmaisemaan omistusta, vaikka sitä ei suomessa ilmaistaisikaan adessiivilla vaan possessiivisuffiksilla. Esimerkiksi ”Mihi nomen est Quintus” tarkoittaa ’nimeni on Quintus’ eli ’minulle nimi on Quintus’, jos datiivi käännetään suoraan suomen allatiivilla.
Dativus finalis eli ns. finaalinen datiivi ilmaisee tarkoitusta, ja se liittyy tavallisesti esse-verbiin (olla). Esimerkiksi saluti esse, ’olla terveydeksi’.
Dativus commodi ilmaisee jonkun hyötyä, esimerkiksi non scholae sed vitae discimus, ’emme opiskele koulua vaan elämää varten’.
Datiivi venäjässä

Venäjän kielen datiivi on yksi kuudesta sijamuodosta ja niistä kenties vähämerkityksisin. Useimmiten se vastaa kysymykseen mille tai kenelle. Datiivia käytetään myös iän ilmauksissa, esimerkiksi: Мне 36 лет. (Olen 36 vuotta.) Prepositioiden к (k) ja по (po) jälkeen sekä joidenkin antamista tai lahjoittamista kuvaavien verbien jälkeen on käytettävä datiivimuotoa.
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
Darren Fletcher

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Darren Barr Fletcher
Syntymäaika: 1. helmikuuta 1984 (ikä 40) 
Syntymäpaikka: Dalkeith, Skotlanti
Pelipaikka: keskikenttäpelaaja
Pituus: 183 senttimetriä
Seura
Seura: Stoke City
Pelinumero: 24
Junioriseurat
1995–2003: Manchester United
Seurat
| Vuodet | Seura | O | (M) |
| 2003–2015 | Manchester United | 223 | (18) |
| 2015–2017 | West Bromwich Albion | 91 | (4) |
| 2017– | Stoke City | 6 | (0) |
Maajoukkue
| 2003– | Skotlanti | 80 | (5) |
 Seurajoukkueuran tilastot kattavat vain kansalliset sarjat, päivitetty 23. syyskuuta 2017.  Maajoukkueuran tilastot päivitetty 11. marraskuuta 2018.
Darren Fletcher (s. 1. helmikuuta 1984 Dalkeith, Skotlanti) on skotlantilainen jalkapalloilija, joka edustaa Englannin Valioliigassa pelaavaa Stoke Cityä. Hän on pelipaikaltaan keskikenttäpelaaja.
Fletcher liittyi Manchester Unitedin harjoitusrinkiin heinäkuussa 2000 ja nousi junioreista aina edustusjoukkueeseen saakka. Fletcherin ensimmäinen kausi meni pilalle loukkaantumisen takia, mutta kaudella 2003–2004 Fletcher murtautui pelaavaan kokoonpanoon ja pelasi joitain tärkeitä otteluita: muun muassa FA Cupin loppuottelu Millwallia vastaan toukokuussa 2004. Ensimmäisen maalinsa Unitedissa hän teki 1. tammikuuta 2005 ottelussa Middlesbroughia vastaan.
Helmikuussa 2015 Fletcher siirtyi ilmaisella siirrolla West Bromwich Albioniin.
Skotlannin jalkapallomaajoukkuetta Fletcher on edustanut vuodesta 2003 lähtien 80 ottelussa, joissa hän on tehnyt viisi maalia. Fletcher toimi 26. toukokuuta 2004 Skotlannin kapteenina, kun maajoukkue voitti Viron ystävyysottelussa Tallinnassa. Tämä teki hänestä Skotlannin maajoukkueen nuorimman kapteenin sitten John Lambien.
Aiheesta muualla

Profiili soccerbase.comin sivustolla (Arkistoitu – Internet Archive) (englanniksi)
Docklandsin pommi-isku

| Docklandsin pommi-isku |
| --- | --- |
 Iskun aiheuttamia vaurioita
  
Paikka:  Docklands,  Lontoo
Ajankohta:  9. helmikuuta 1996  19:01
Iskutyyppi:  autopommi
Kuolleita:  2
Haavoittuneita:  100
Epäilty/epäillyt:  IRA
Docklandsin pommi-isku oli terroriteko Lontoon Docklandsin kaupunginosassa vuonna 1996. Kuorma-autoon asetettu pommi surmasi räjähtäessään kaksi ihmistä ja aiheutti yli 150 miljoonan punnan taloudelliset vahingot. Tähän iskuun päättyi IRA:n 17 kuukautta jatkunut tulitauko.
Pommi oli asetettu kuusikerroksisen toimistotalon pohjakerroksen autotalliin lähelle South Quayn asemaa. Sata ihmistä sai vammoja, 37 vietiin sairaalaan ja kuusi ihmistä vahingoittui vakavasti.
Pohjoisirlantilaista autokorjaamon omistajaa syytettiin pommiauton rakentamisesta ja siten osallisuudesta iskuun, mutta hänet vapautettiin riittävien todisteiden puutteessa.
Diora Baird

| Diora Baird |
| --- | --- |

Henkilötiedot
Syntynyt: 6. huhtikuuta 1983 (ikä 41)  Miami, Florida
Ammatti:  näyttelijä
Näyttelijä
Aktiivisena:  2004–
Merkittävät roolit:  Bailey (Teksasin moottorisahamurhaaja – pahan alku)
Aiheesta muualla
www.diora-baird.com
IMDb 
Diora Baird (s. 6. huhtikuuta 1983 Miami, Florida) on yhdysvaltalainen näyttelijä ja entinen malli. Hän on näyttäytynyt muun muassa elokuvissa Kuokkavieraat (2005) ja Teksasin moottorisahamurhaaja – pahan alku (2006).
Aiheesta muualla

Diora Baird Internet Movie Databasessa. (englanniksi)
Dirck Hals

Dirck Hals, Vrolijk gezelschap, 1640
Dirck Hals (19. maaliskuuta 1591 Haarlem – 17. toukokuuta 1656) oli hollantilainen taidemaalari. Halsin teokset käsittelivät usein humoristisia aiheita sekä erilaisia juhlatilanteita tai tapahtumia. Frans Hals oli Dirck Halsin isoveli.
Elämä ja teokset

Hals syntyi Haarlemissa vuonna 1591. Aikaisina vuosina Halsin opettajana toimi hollantilainen Abraham Bloemaert. Hals maalasi yleensä vain pieniä tauluja ja kuvituksia.
Tunnettuja maalauksia

Peliseurue, 1640–1650.
Seuranpitoa, 1632.
Merry company, 1635.
Eiffel

Eiffel tarkoittaa seuraavia:
Eiffel, vuonna 1985 kehitetty ohjelmointikieli
Eiffel-torni, Pariisin tunnetuin maamerkki
Gustave Eiffel, ranskalainen sillanrakennusinsinööri, joka suunnitteli Eiffelin tornin
Eiffel 65, italialainen eurodance-yhtye
Eiffel, vuoden 2021 ranskalainen elokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eiffel”, voi hakea sivunnimihaulla, laajalla sivunnimihaulla tai tekstihaulla.
Dirch Passer

Passer vuonna 1974.
Dirch Hartvig Passer (18. toukokuuta 1926 Kööpenhamina – 3. syyskuuta 1980 Kööpenhamina) oli tanskalainen koomikko, näyttelijä ja elokuvakäsikirjoittaja. Hän esiintyi ennen kaikkea teattereissa revyyartistina. Hän aloitti uransa 1940-luvun lopulla ja esiintyi 1950- ja 1960-luvun vaihteessa myös Kjeld Petersenin kanssa nimellä Kellerdirk Bros. Revyykoomikkona hän tuli tunnetuksi nopeasta tempostaan ja täydellisestä ajoituksestaan.
Passer näytteli myös yli sadassa tanskalaisessa ja ruotsalaisessa komediaelokuvassa 1950-luvulta 1970-luvun alkuun. Suomessa hänen tunnetuimmaksi elokuvakseen nousi Gabriel Axelin ohjaama seksikomedia Pukki paratiisissa, joka oli Helsingin Maximin ohjelmistossa peräti 53 viikkoa vuosina 1963–1964.
Passerin ainoa vakava teatterirooli oli kehitysvammaisena Lennynä John Steinbeckin näytelmässä Hiiriä ja ihmisiä vuonna 1961. Yleisö kuitenkin alkoi nauraa heti kun Passer astui lavalle, ja näytelmää esitettiin vain 11 kertaa.
Myös Dirch Passerin sisaret Kirsten ja Marchen Passer olivat näyttelijöitä.
Vuonna 2011 tuli ensi-iltaan Martin Zandvlietin ohjaama elämäkertaelokuva Dirch – hauska mies (tansk. Dirch).
Filmografiaa

Suomessa esitettyjä Dirch Passerin elokuvia Elonet-tietokannasta:
Perämiehen heilat (Styrmand Karlsen, 1958)
Pukki paratiisissa (Det tossede paradis, 1962)
Tyttö, poika ja rakkaus (Han, hun, Dirch og Dario, 1962)
Ei lempeä leikin vuoksi (Pigen og pressefotografen, 1963)
Sinitakit (Blåjackor, 1964)
Pukin poika sotapolulla (Majorens op-passer, 1964)
Pukin pojalla on huolia (Pigen og millionæren, 1965)
Pukki lähtee merelle (Flådens friske fyre, 1965)
Hurjimukset tulevat (Här kommer bärsärkarna, 1965)
Minä – rakastaja (Jeg – en elsker, 1966)
Rakasta lähimmäistäsi – eli ei yskää saa kun yksin makaa (Elsk... din næste, 1967)
Minä ja pukkiveljeni (Jeg og min lillebror, 1969)
Pukki villissä lännessä (Præriens skrappe drenge, 1970)
Hyvät tavat pylvässängyssä (Takt og tone i himmelsengen, 1971)
Kummisedän kummitytöt (Mig og Mafiæn, 1973)
Aiheesta muualla

Dirch Passer Elonetissä.
Dirch Passer Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: da:Dirch Passer
Käännös suomeksi
Dior

| Christian Dior SE |
| --- | --- |

 Diorin pääkonttori Pariisissa.
Yritysmuoto:  eurooppayhtiö
ISIN:  FR0000130403
Perustettu:  16. joulukuuta 1946
Perustaja:  Christian Dior
Puheenjohtaja:  Bernard Arnault
Kotipaikka:  Pariisi, Ranska
Tuotteet:  vaatetus
Kotisivu:  dior.com
Infobox OKVirheellinen NIMI-arvo: 
Christian Dior SE, joka tunnetaan yleisesti nimellä Dior, on ranskalainen luksustuotteita valmistava yhtiö, jota ohjaa ja johtaa ranskalainen liikemies Bernard Arnault. Arnault on myös maailman suurimman luksus-yhtiön LVMH:n johtaja.
Muotisuunnittelija Christian Diorin vuonna 1946 perustama yhtiö suunnittelee ja myy valmisvaatteita, nahkatuotteita, muotiasusteita, jalkineita, koruja, kelloja, hajuvesiä, meikkejä sekä ihonhoitotuotteita, haute couturen tekijänä. Diorin ensimmäinen hajuvesi oli vuonna 1947 lanseerattu Miss Dior. Vuonna 1955 tuotevalikoimaan tulivat huulipunat ja muu kosmetiikka.
Diorin muotitalossa ovat työskennelleet monet kuuluisat muotisuunnittelijat, tunnetuimpana heistä Yves Saint-Laurent, joka otti vastuulleen muotitalon johdon Christian Diorin kuoltua vuonna 1957. Pierre Cardin työskenteli Diorilla vuosina 1947–1950.
Dior on yksi niistä muotitaloista, joka italialaisen tutkivan journalismin TV-ohjelman Reportin mukaan käyttää tuotteidensa valmistajina laittomia maahantulijoita. Raportin mukaan laittoman ja järjestäytymättömän työvoiman hyväksikäyttö on yleistä luksusmuotituotteiden alalla. Käytäntö on, että muotitalo suunnittelee tuotteen ja tekee siitä mallikappaleen, mutta sen valmistus on siirretty alihankkijoiden ketjulle, jonka viimeinen lenkki on halpa, laiton työvoima.
Diorin huulipuna.
Eva Perón Diorin iltapuvussa vuonna 1950.
Marc Bohanin Diorille suunnittelema asu vuodelta 1983.
Aiheesta muualla

Kuvia tai muita tiedostoja aiheesta Dior Wikimedia Commonsissa
Degut

| Degut |
| --- | --- |
 Deguja
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Osalahko::  Piikkisikamaiset Hystricognathi
Heimo::  Degut Octodontidae  Waterhouse, 1839
Katso myös
   Degut Wikispeciesissä   Degut Commonsissa 
Infobox OKNimi-testi OK: 
Degut eli torvimyyrät (Octodontidae) on jyrsijöihin kuuluva heimo.
Suvut ja lajit

Deguihin kuuluvat Mammal Species of the World -teoksen mukaan seuraavat lajit ja suvut:
Aconaemys
Aconaemys fuscus
Aconaemys porteri
Aconaemys sagei
Octodon
Octodon bridgesi
Octodon degus
Octodon lunatus
Octodon pacificus
Octodontomys
Octodontomys gliroides
Octomys
Octomys mimas
Pipanacoctomys
Pipanacoctomys aureus
Salinoctomys
Salinoctomys loschalchalerosorum
Spalacopus
Spalacopus cyanus
Tympanoctomys
Tympanoctomys barrerae
Denis Villeneuve

| Denis Villeneuve |
| --- | --- |
 Denis Villeneuve San Diegon Comic-Conissa 2017.
Henkilötiedot
Syntynyt: 3. lokakuuta 1967 (ikä 57) Trois-Rivières, Quebec, Kanada
Ammatti:  elokuvaohjaaja, käsikirjoittaja, tuottaja
Puoliso:  Tanya Lapointe
Ohjaaja
Aktiivisena:  1990–
Tunnetuimmat ohjaukset:   Vangitut  Enemy  Sicario  Arrival  Blade Runner 2049  Dyyni  Dyyni: Osa kaksi 
 Nimikirjoitus
Aiheesta muualla
IMDb 
Elonet
Denis Villeneuve (s. 3. lokakuuta 1967 Trois-Rivières, Quebec, Kanada) on kanadanranskalainen elokuvaohjaaja, käsikirjoittaja ja tuottaja.
Elämä ja ura

Denis Villeneuve syntyi 3. lokakuuta 1967 Trois-Rivièresissä Quebecissä. Hänen pikkuveljestään Martinista tuli myös elokuvaohjaaja. Villeneuve opiskeli aluksi luonnontieteitä mutta vaihtoi elokuvaopintoihin Université du Québec à Montréalissa.
Villeneuve ohjasi vuonna 1988 dokumenttielokuvan La Course Destination Monde. Hän voitti Radio-Canadan järjestämän nuortenelokuvakilpailun ja sai palkinnoksi rahoitusta kansalliselta elokuvasäätiöltä. Seuraavina vuosina hän ohjasi useita lyhytelokuvia, kuten jakson Le Technetium elokuvaan Cosmos.
Villeneuven ensimmäinen pitkä elokuva oli draamaelokuva Un 32 août sur terre (1998), jonka hän ohjasi ja käsikirjoitti. Villeneuven läpimurto tapahtui elokuvalla Maelström (2000), joka voitti useita palkintoja. Hänen seuraava pitkä elokuvansa käsikirjoittaja-ohjaajana oli Polytechnique (2009), joka kertoi vuonna 1989 tapahtuneesta koulusurmasta. Jännitysdraama Incendies (2010) oli niin ikään kriittinen ja kaupallinen menestys ja toi Villeneuvelle jälleen useita palkintoja.
Jännityselokuva Vangitut (2013) oli Villeneuven ensimmäinen englanninkielinen elokuva, ja se sai muun muassa Oscar-ehdokkuuden parhaasta kuvauksesta. Psykologinen trilleri Enemy (2013) toi Villeneuvelle jälleen useita kanadalaisia palkintoja parhaasta ohjauksesta ja elokuvasta. Sicario (2015) on rikosdraama, joka nousi maailmanlaajuiseksi menestyselokuvaksi ja sai muun muassa kolme Oscar-ehdokkuutta ja kultainen palmu -ehdokkuuden Cannesissa.
Arrival (2016) on tieteiselokuva, joka saavutti yli 200 miljoonan dollarin lipunmyyntitulot ja kiitosta elokuvakriitikoilta. Se sai useita Oscar-ehdokkuuksia, joista yksi Villeneuvelle parhaasta ohjauksesta. Arrivalin jälkeen Villeneuve ohjasi tieteiselokuvat Blade Runner 2049 (2017), Dyyni (2021) ja Dyyni: Osa kaksi (2023).
Villeneuve on ollut kahdesti naimisissa. Hänellä on kolme lasta ensimmäisestä avioliitostaan.
Filmografia

| Elokuvat> Vuosi | Elokuvat> Nimi | Elokuvat> Ohjaajana | Elokuvat> Käsikirjoittajana | Elokuvat> Tuottajana | Elokuvat>  | Elokuvat>  | Elokuvat>  |
| --- | --- | --- | --- | --- | --- | --- | --- |
| 1996 | Cosmos |  |  |  |  |  |  |
| 1998 | Un 32 août sur terre |  |  |  |  |  |  |
| 2000 | Maelström |  |  |  |  |  |  |
| 2009 | Polytechnique |  |  |  |  |  |  |
| 2010 | Incendies |  |  |  |  |  |  |
| 2013 | Vangitut |  |  |  |  |  |  |
| 2013 | Enemy |  |  |  |  |  |  |
| 2015 | Sicario |  |  |  |  |  |  |
| 2016 | Arrival |  |  |  |  |  |  |
| 2017 | Blade Runner 2049 |  |  |  |  |  |  |
| 2021 | Dyyni |  |  |  |  |  |  |
| 2024 | Dyyni: Osa kaksi |  |  |  |  |  |  |
Aiheesta muualla

Denis Villeneuve Internet Movie Databasessa. (englanniksi)
Denis Villeneuve Elonetissä.
Douglas

Douglas tarkoittaa seuraavia:
Douglas, skottilainen aatelissuku
Douglas, miehen etunimi
Douglas, kaupunki Arizonan osavaltiossa Yhdysvalloissa
Douglas, kaupunki Mansaarella
Douglas Aircraft Company, lentokoneiden valmistaja
HMS Douglas, Britannian Kuninkaallisen laivaston alus